CELEX: 22020D0299
Language: ro
Date: 2019-12-13 00:00:00
Title: Decizia nr. 280/2019 a Comitetului mixt al SEE din 13 decembrie 2019 de modificare a anexei I (Chestiuni veterinare și fitosanitare) și a anexei II (Reglementări tehnice, standarde, încercări și certificare) la Acordul privind SEE [2020/299]

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 68/10
               
            
         DECIZIA NR. 280/2019 A COMITETULUI MIXT AL SEE
         din 13 decembrie 2019
         de modificare a anexei I (Chestiuni veterinare și fitosanitare) și a anexei II (Reglementări tehnice, standarde, încercări și certificare) la Acordul privind SEE [2020/299]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2019/723 al Comisiei din 2 mai 2019 de stabilire a normelor de aplicare a Regulamentului (UE) 2017/625 al Parlamentului European și al Consiliului în ceea ce privește modelul de formular tip care trebuie utilizat în rapoartele anuale prezentate de statele membre (1) trebuie încorporat în Acordul privind SEE.
                  
               
                     (2)
                  
                  
                     Prezenta decizie se referă la legislația care conține dispoziții privind sănătatea plantelor. Legislația privind sănătatea plantelor nu intră în domeniul de aplicare al Acordului SEE și, prin urmare, dispozițiile privind sănătatea plantelor nu se aplică statelor AELS.
                  
               
                     (3)
                  
                  
                     Prezenta decizie se referă la legislația care conține dispoziții privind animale vii, altele decât peștii și animalele de acvacultură. Dispozițiile privind animalele vii, altele decât peștii și animalele de acvacultură, nu se aplică Islandei, astfel cum se prevede la capitolul I partea introductivă punctul 2 din anexa I la Acordul privind SEE.
                  
               
                     (4)
                  
                  
                     Prezenta decizie se referă la legislația privind chestiunile veterinare, hrana pentru animale și produsele alimentare. Legislația privind chestiunile veterinare, hrana pentru animale și produsele alimentare nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind schimburile comerciale cu produse agricole se extinde la Principatul Liechtenstein, astfel cum se specifică în adaptările sectoriale aduse anexei I și în partea introductivă a capitolului XII din anexa II la Acordul privind SEE. Prin urmare, prezenta decizie nu se aplică Principatului Liechtenstein.
                  
               
                     (5)
                  
                  
                     Regulamentul de punere în aplicare (UE) 2019/723 abrogă, începând cu 14 decembrie 2019, Decizia 2006/778/CE (2) și Decizia de punere în aplicare 2013/188/UE (3), care sunt încorporate în Acordul privind SEE și care, prin urmare, trebuie eliminate din Acordul privind SEE începând cu 14 decembrie 2019.
                  
               
                     (6)
                  
                  
                     În consecință, anexele I și II la Acordul privind SEE ar trebui modificate,
                  
               ADOPTĂ PREZENTA DECIZIE:
         
            Articolul 1
            Anexa I la Acordul privind SEE se modifică după cum urmează:
            
                        1.
                     
                     
                        La capitolul I partea 1.1, după punctul 11b [Regulamentul (UE) 2017/625 al Parlamentului European și al Consiliului] se introduce următorul punct:
                        
                                    „11ba.
                                 
                                 
                                    
                                       32019 R 0723: Regulamentul de punere în aplicare (UE) 2019/723 al Comisiei din 2 mai 2019 de stabilire a normelor de aplicare a Regulamentului (UE) 2017/625 al Parlamentului European și al Consiliului în ceea ce privește modelul de formular tip care trebuie utilizat în rapoartele anuale prezentate de statele membre (JO L 124, 13.5.2019, p. 1).”
                                 
                              
                  
                        2.
                     
                     
                        La capitolul II, după punctul 31q [Regulamentul (UE) 2017/625 al Parlamentului European și al Consiliului] se introduce următorul punct:
                        
                                    „31qa.
                                 
                                 
                                    
                                       32019 R 0723: Regulamentul de punere în aplicare (UE) 2019/723 al Comisiei din 2 mai 2019 de stabilire a normelor de aplicare a Regulamentului (UE) 2017/625 al Parlamentului European și al Consiliului în ceea ce privește modelul de formular tip care trebuie utilizat în rapoartele anuale prezentate de statele membre (JO L 124, 13.5.2019, p. 1).”
                                 
                              
                  
                        3.
                     
                     
                        Textul de la punctul 14 (Decizia de punere în aplicare 2013/188/UE a Comisiei) din capitolul I partea 9.1 și textul de la punctul 4 (Decizia 2006/778/CE a Comisiei) din capitolul I partea 9.2 se elimină începând cu 14 decembrie 2019.
                     
                  
         
            Articolul 2
            În capitolul XII din anexa II, după punctul 164 [Regulamentul (UE) 2017/625 al Parlamentului European și al Consiliului] se introduce următorul punct:
            
                        „164a.
                     
                     
                        
                           32019 R 0723: Regulamentul de punere în aplicare (UE) 2019/723 al Comisiei din 2 mai 2019 de stabilire a normelor de aplicare a Regulamentului (UE) 2017/625 al Parlamentului European și al Consiliului în ceea ce privește modelul de formular tip care trebuie utilizat în rapoartele anuale prezentate de statele membre (JO L 124, 13.5.2019, p. 1).”
                     
                  
         
            Articolul 3
            Textele Regulamentului de punere în aplicare (UE) 2019/723 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 14 decembrie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1), sau la data intrării în vigoare a Deciziei nr. 210/2019 a Comitetului mixt al SEE din 27 septembrie 2019 (4), oricare dintre acestea este ulterioară.
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 13 decembrie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 124, 13.5.2019, p. 1.
         
            (2)  JO L 314, 15.11.2006, p. 39.
         
            (3)  JO L 111, 23.4.2013, p. 107.
         
            (*1)  Nu au fost semnalate obligații constituționale.
         
            (4)  Nepublicată încă în Jurnalul Oficial.